| View in browser
Site Λευκώματα Contact
Το ωραιότερο δώρο για τα φετινά Χριστούγεννα θα είναι και πάλι
τα αγαπημένα μας βιβλία!
Συλλεκτικά βιβλία & λευκώματα
Δωρίστε στους αγαπημένους σας πολυτελή εικονογραφημένα βιβλία σπουδαίων συγγραφέων, που κάθε σελίδα τους είναι κι ένα μοναδικό έργο τέχνης!
## Η ΚΟΛΑΣΗ ΤΟΥ ΔΑΝΤΗ «Η Κόλαση» είναι το πρώτο από τα τρία μέρη της «Θείας κωμωδίας» του Δάντη και ένα από τα μεγάλα κλασικά έργα της ιταλικής λογοτεχνίας. Ο Δάντης με οδηγό τον ποιητή Βιργίλιο, διασχίζει τους εννέα κύκλους της κόλασης ώστε να βρει την αγαπημένη του Βεατρίκη στον Παράδεισο. Τα δύο αδέλφια, Paul και Gaëtan Brizzi, γεννημένα το 1951, είναι εικονογράφοι και έχουν μαθητεύσει δίπλα στον διάσημο Γάλλο σχεδιαστή κινουμένων σχεδίων Paul Grimault. Το 1977, απέσπασαν το βραβείο César για το καλύτερο animation μικρού μήκους με την ταινία «Fracture». «Η Κόλαση» αποτελεί μια έξοχη απόδοση του σπουδαίου αυτού κλασικού έργου σε graphic novel, ώστε να γίνεται προσιτό σε νεότερους αναγνώστες και ταυτοχρόνως να μένει πιστό στο πνεύμα του κλασικού κειμένου.
Ανακάλυψε το βιβλίο!
## Ο ΕΞΑΠΟΔΩ Τρεις ιστορίες που μας βυθίζουν απευθείας στη δημιουργική ατμόσφαιρα του Γκι ντε Μοπασάν, ενός από τους επιφανέστερους Γάλλους συγγραφείς και διαχρονικά αξεπέραστου μετρ της μικρής φόρμας. Έντονα αυτοβιογραφικό, το διήγημα Ο Εξαποδώ, μαζί με την Κόμη και το Όραμα που το συμπληρώνουν, αποτυπώνει ένα μοτίβο που χαρακτήρισε και τον ίδιο τον συγγραφέα όσο ζούσε: τρέλα, αλλοιωμένη κατάσταση συνείδησης και τρόμος μπροστά σ’ εκείνες τις ανεξήγητες επιδράσεις που αφήνουν ανεξίτηλα τα σημάδια τους στο σώμα. Οι πίνακες του Μάουρο Κασιόλι που εικονογραφούν αυτή την έκδοση υπερβαίνουν κάθε σωματικό ή ψυχικό πλαίσιο, συστήνοντάς μας ένα εκθαμβωτικό ανεξιχνίαστο σύμπαν που αποκαλύπτει τη στενότητα της λογικής ματιάς.
Ανακάλυψε το βιβλίο!
Οι Εκδόσεις Οξύ προσφέρουν στο ελληνικό αναγνωστικό κοινό, σε δύο υπεροπολυτελείς τόμους, τα διηγήματα του Edgar Allan Poe, σε μετάφραση και επιμέλεια του ανθρώπου που τον σύστησε για πρώτη φορά στην Ευρώπη, του Σαρλ Μποντλέρ. Η έκδοση έχει εικονογραφηθεί από τον διεθνούς φήμης σούπερ σταρ, Γάλλο καλλιτέχνη Benjamin Lacombe.
ΜΑΚΑΒΡΙΕΣ ΙΣΤΟΡΙΕΣ Ι
Ο πρώτος τόμος περιλαμβάνει τις ιστορίες: ΒΕΡΕΝΙΚΗ Ο ΜΑΥΡΟΣ ΓΑΤΟΣ ΤΟ ΝΗΣΙ ΤΗΣ ΝΕΡΑΪΔΑΣ Η ΜΑΡΤΥΡΙΑΡΑ ΚΑΡΔΙΑ Η ΠΤΩΣΗ ΤΟΥ ΟΙΚΟΥ ΤΩΝ ΑΣΕΡ ΤΟ ΟΒΑΛ ΠΑΡΑΣΙΤΟ ΜΟΡΕΛΛΑ ΛΙΓΕΙΑ
Ανακάλυψε το βιβλίο!
ΜΑΚΑΒΡΙΕΣ ΙΣΤΟΡΙΕΣ ΙΙ
Ο δεύτερος τόμος περιλαμβάνει τις ιστορίες: ΜΕΤΖΕΝΓΚΕΡΣΤΑΪΝ ΕΛΕΟΝΩΡΑ Ο ΣΚΑΚΙΣΤΗΣ ΤΟΥ ΜΕΛΖΕΛ Ο ΒΑΣΙΛΙΑΣ ΠΑΝΟΥΚΛΑΣ ΚΟΥΒΕΝΤΙΑΖΟΝΤΑΣ ΜΕ ΜΙΑ ΜΟΥΜΙΑ ΧΕΙΡΟΓΡΑΦΟ Σ’ ΕΝΑ ΜΠΟΥΚΑΛΙ
Ανακάλυψε το βιβλίο!
## ΣΥΝΑΞΗ ΜΑΓΙΣΣΩΝ Το καλλιτεχνικό δίδυμο Λακόμπ-Περέζ συγκέντρωσε σε αυτόν τον τόμο τα πορτρέτα δεκατριών γυναικών που στοιχειώνουν τη σκέψη των ανθρώπων από τότε που δημιουργήθηκε ο κόσμος! Από τον Κήπο της Εδέμ (πριν από την Εύα) μέχρι το ναυάγιο του Τιτανικού και από την Μέδουσα μέχρι την κακιά μητριά της Χιονάτης (πριν γίνει η κακιά μητριά της Χιονάτης…) γυναίκες αλλιώτικες, με δύναμη και πειθώ, με αλλόκοσμες ιδιότητες και προβοκατόρικες αντιλήψεις φανερώνουν τα μυστικά τους. Ανακαλύψτε τις συνταγές, τα φετίχ και τα τεχνάσματα γυναικών με ξεχωριστό πεπρωμένο, που δαιμονοποιήθηκαν όλες τους επειδή επέλεξαν να κινηθούν έξω από τα συνηθισμένα πλαίσια.
Ανακάλυψε το βιβλίο!
## ΔΡΑΚΟΥΛΑΣ Όταν ο δικηγόρος Τζόναθαν Χάρκερ ταξιδεύει στην Τρανσυλβανία για να ρυθμίσει τις νομικές υποθέσεις του Κόμη Δράκουλα, αρχίζει να ανακαλύπτει τρομακτικά πράγματα για τον πελάτη του και το κάστρο όπου διαμένει. Την ίδια ώρα, πίσω στην Αγγλία σημειώνονται ανατριχιαστικά περιστατικά και στον λαιμό μιας νεαρής γυναίκας εμφανίζονται παράξενα μικρά σημάδια… Το γοτθικό αριστούργημα του Μπραμ Στόκερ είναι πρωτίστως ένα ενδελεχές σχόλιο για τα όρια της ανθρώπινης λογικής, που αναδεικνύει με μνημειώδη τρόπο σκοτεινές πτυχές της επιθυμίας και της σεξουαλικότητας από τη βικτωριανή εποχή μέχρι σήμερα.
Ανακάλυψε το βιβλίο!
## HELLRAISER Ο Φρανκ είχε επιτέλους λύσει τον γρίφο του κουτιού του Λεμαρσάν. Τώρα στεκόταν στο κατώφλι ενός καινούργιου κόσμου με πολύ πιο έντονες αισθήσεις. Από στιγμή σε στιγμή οι Κενοβίτες, που είχαν αφιερώσει ολόκληρη την αιωνιότητα στο κυνήγι του αισθησιασμού, θα έρχονταν να του αποκαλύψουν σκοτεινά μυστικά που θα τον άλλαζαν για πάντα. Όμως αυτή η τρομερή ηδονή έφερνε μαζί της και πόνο πέρα από κάθε φαντασία. Για να γλιτώσει από τους βασανιστές του, ο Φρανκ θα χρειαστεί απεγνωσμένα τη βοήθεια της γυναίκας του αδερφού του, της Τζούλια, μιας γυναίκας που κάποτε τον αγάπησε. Αλλά αυτό που θα χρειαστεί κυρίως είναι αίμα…
Ανακάλυψε το βιβλίο!
ΚΑΠΝΟΣ ΣΤΟΝ ΚΑΘΡΕΦΤΗ
Μια καινούργια, διαφορετική, αστείρευτη πραγματικότητα σάς περιμένει στην πρώτη συλλογή διηγημάτων του «ταχυδακτυλουργού» Νιλ Γκέιμαν! Στα επιδέξια χέρια του, η μαγεία δεν είναι απλή οφθαλμαπάτη, αλλά ένα μέρος όπου απολύτως τίποτα δεν είναι απίθανο. Η φαντασία και η δεξιοτεχνία του μετατρέπουν τον πεζό μας κόσμο σ’ ένα μέρος φοβερών και τρομερών θαυμάτων, ένα μέρος όπου μια ηλικιωμένη κυρία μπορεί να βρει το Άγιο Δισκοπότηρο σ’ ένα μαγαζί με μεταχειρισμένα και όπου οι επαγγελματίες δολοφόνοι διαφημίζουν τις υπηρεσίες τους στις κίτρινες σελίδες του Χρυσού Οδηγού… Με τη σφραγίδα ενός από τους πιο πολυδιαβασμένους και αναγνωρισμένους συγγραφείς των καιρών μας, Νιλ Γκέιμαν.
Ανακάλυψε το βιβλίο!
Παιδικά βιβλία, έργα τέχνης!
## Η ΜΑΓΕΙΑ ΤΟΥ ΜΠΑΛΕΤΟΥ Στις σελίδες αυτού του μοναδικού βιβλίου θα διαβάσετε ένα ευρύ πανόραμα της ιστορίας του κλασικού μπαλέτου, μέσα από την πλοκή και τις ιστορίες δεκατεσσάρων από τα πλέον εξέχοντα έργα (Ζιζέλ, Η λίμνη των κύκνων, Καρυοθραύστης, Το Πουλί της Φωτιάς κ.ά.), καθώς και μέσα από τη συναρπαστική ζωή των πιο θρυλικών χορευτριών και χορευτών (Μάργκο Φοντέιν, Αλίσια Αλόνσο, Ρούντολφ Νουρέγιεφ, κ.ά). Τι είναι ο καρυοθραύστης και τι σχέση έχει με τον βασιλιά των ποντικών; Πώς και υπάρχει τούρτα που φέρει το όνομα της διάσημης μπαλαρίνας Πάβλοβα; Ποια ήταν η «Μπαλαρίνα του Τσάρου»; Μάθε τα πάντα για την αγαπημένη σου ασχολία!
Ανακάλυψε το βιβλίο!
ΤΟ ΜΕΓΑΛΟ ΒΙΒΛΙΟ ΤΩΝ ΜΟΥΣΕΙΩΝ
Από την Αθήνα στο Παρίσι, από τη Ρώμη στο Άμστερνταμ, από το Πεκίνο στην Πόλη του Μεξικού, περιηγηθείτε σε 12 υπέροχα μουσεία! Ανακαλύψτε ανεκτίμητους θησαυρούς που θα σας ταξιδέψουν στην αρχαία και τη νεότερη Αθήνα, στη Ρωσία των Τσάρων, στην Κίνα του Μεσαίωνα, στο Μεξικό του 20ού αιώνα, σε θάλασσες και ωκεανούς, σε πύργους και παλάτια! Μια υπέροχη έκδοση για παιδιά (και όχι μόνο) που θα σας ταξιδέψει στα σπουδαιότερα μουσεία του κόσμου. Ειδικά για την ελληνική έκδοση οι Γάλλοι δημιουργοί συμπεριέλαβαν και δύο σπουδαία ελληνικά μουσεία, το Μουσείο της Ακρόπολης και το Μουσείο Μπενάκη. Μάλιστα, το βιβλίο κυκλοφορεί με δύο εξώφυλλα αφιερωμένα στα ελληνικά μουσεία, για να διαλέξετε το αγαπημένο σας!
Ανακάλυψε το βιβλίο!
## ΜΑΜΑ Μια μοναδική λέξη, μια παγκόσμια λέξη. Μια λέξη συνώνυμη με την αγάπη, την τρυφερότητα, την ανάγκη, την ελπίδα, αλλά και μερικές φορές με την έλλειψη και την απουσία. Η ΜΑΜΑ, το μεγάλο σύμβολο, ο άνθρωπος που μας φέρνει στον κόσμο, μας κρατά, μας ορίζει σε τόσα κι άλλα τόσα. Η ΜΑΜΑ που φροντίζει, που παρηγορεί, που μαλώνει, η εργαζόμενη μαμά, η σύγχρονη μαμά. Ένα εξαιρετικό, άκρως συγκινητικό και τρυφερό βιβλίο σε μια εντυπωσιακή έκδοση σε μεγάλο σχήμα. Μια υπέροχη συλλογή πορτρέτων αφιερωμένη στη μία και μοναδική… ΜΑΜΑ!
Ανακαλύψτε το βιβλίο!
Brainfood Εκδοτική
Εμπεδοκλέους 28 & Σουρή 20, Τ.Κ. 12131, Περιστέρι, Αθήνα Greece
210 2514123
contact@brainfoodmedia.gr
You received this email because you signed up on our website or made purchase from us.